++++

ΚΑΝΟΝΙΣΜΟΣ ( ΕΟΚ ) αριθ . 3513/80 ΤΗΣ ΕΠΙΤΡΟΠΗΣ

της 23ης Δεκεμβρίου 1980

περί παρεκκλίσεως , όσον αφορά τις χώρες που έχουν υπογράψει τη συμφωνία της Cartagena ( συγκρότημα Άνδεων ) , από τα άρθρα 1 , 6 και 12 του κανονισμού ( ΕΟΚ ) αριθ . 3510/80 της Επιτροπής της 23ης Δεκεμβρίου 1980 " περί του ορισμού της εννοίας των καταγομένων προϊόντων για την εφαρμογή των δασμολογικών προτιμήσεων που παρέχονται από την Ευρωπαϊκή Οικονομική Κοινότητα σε ορισμένα προϊόντα των αναπτυσσομένων χωρών "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη ιδρύσεως της Ευρωπαϊκής Οικονομικής Κοινότητος ,

Εκτιμώντας :

ότι για την εφαρμογή των διατάξεων των σχετικών με τις δασμολογικές προτιμήσεις που χορηγούνται από την Κοινότητα σε ορισμένα προϊόντα τα οποία κατάγονται από τις αναπτυσσόμενες χώρες οι κανόνες καταγωγής ρυθμίζονται από τον κανονισμό ( ΕΟΚ ) αριθ . 3510/80 της Επιτροπής ( 1 ) , καλούμενος στο εξής " βασικός κανονισμός " , ο οποίος αφορά τις προϋποθέσεις υπό τις οποίες τα προϊόντα αυτά αποκτούν το χαρακτήρα των καταγομένων προϊόντων και τον τρόπο αποδείξεως και επαληθεύσεως του χαρακτήρα τους

ότι σύμφωνα με τη συμφωνία Cartagena ( ομάδα χωρών Άνδεων ) , έχει καθιερωθεί στενή οικονομική συνεργασία μεταξύ της Βολιβίας , Κολομβίας , Εκουαντόρ , Περού και Βενεζουέλας ( καλούμενες εφεξής χώρες της ομάδος Άνδεων )

ότι οι διατάξεις οι σχετικές με την απόκτηση του χαρακτήρα των καταγομένων προϊόντων που αναφέρονται στο άρθρο 1 του βασικού κανονισμού , μπορούν , με τις κατάλληλες προσαρμογές , να διευκολύνουν τη συνεργασία αυτή και να ενθαρρύνουν τη χρησιμοποίηση σε μιά χώρα του συγκροτήματος Άνδεων , προϊόντων καταγομένων από άλλες χώρες της ομάδος Άνδεων

ότι οι εν λόγω διατάξεις θα πρέπει κατ ' ακολουθίαν , να τροποποιηθούν και να θεσπισθούν ειδικοί κανόνες ως προς τον τρόπο της αποδείξεως και επαληθεύσεως του χαρακτήρα της καταγωγής τους

ότι , για το σκοπό αυτό είναι απαραίτητο να προβλέψουμε να συγκεντρώνονται οι αιτήσεις επαληθεύσεως σε ένα μεικτό διοικητικό σώμα της ανωτέρω αναφερομένης ομάδος

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

1 . Κατά παρέκκλιση των διατάξεων του άρθρου 1 του βασικού κανονισμού , θα θεωρούνται επίσης ότι κατάγονται από την Βολιβία , Κολομβία , Εκουαντόρ , Περού ή Βενεζουέλα ( καλούμενες στο εξής χώρες του συγκροτήματος Άνδεων ) τα προϊόντα εκείνα τα οποία σύμφωνα με τις κείμενες διατάξεις έχουν αποκτήσει σε μία από τις χώρες αυτές τον χαρακτήρα των καταγομένων εμπορευμάτων και τα οποία μετά την εξαγωγή τους δεν υπέστησαν επεξεργασία ή μεταποίηση σε μιά άλλη χώρα της ομάδος αυτής ή υπέστησαν ανεπαρκή επεξεργασία ή μεταποίηση , η οποία δεν είναι ικανή να επιφέρει αλλαγή στο χαρακτήρα των καταγομένων προϊόντων από τη χώρα αυτή υπό την προϋπόθεση ότι :

α ) κατά τη διαδικασία μιάς τέτοιας επεξεργασίας έχουν χρησιμοποιηθεί μόνο προϊόντα καταγόμενα από μία χώρα του συγκροτήματος Άνδεων

β ) όταν ένας κανόνας ποσοστού περιορίζει στους πίνακες Α και Β που μνημονεύονται στο άρθρο 3 του ανωτέρου αναφερομένου κανονισμού την αναλογία της αξίας των μη καταγομένων προϊόντων τα οποία μπορούν να ενσωματωθούν υπό ορισμένες προϋποθέσεις , η προστιθεμένη αξία ( υπεραξία ) αποκτάται σε κάθε μία από τις χώρες αυτές σύμφωνα με τον εν λόγω κανόνα ποσοστού και τους άλλους κανόνες που περιλαμβάνονται στους ανωτέρω πίνακες , άνευ σωρευτικής δυνατότητος από την μία χώρα στην άλλη .

2 . Για την εφαρμογή της παραγράφου 1 εδάφιο α ) , το γεγονός ότι έχουν χρησιμοποιηθεί προϊόντα , άλλα από εκείνα που αναφέρονται εδώ , κατ ' αναλογία μη υπερβαίνουσα σε συνολική αξία το 5 % της αξίας των προϊόντων που παρήχθησαν και εισήχθησαν στην Κοινότητα , δεν πρέπει να επηρεάσει τον καθορισμό της καταγωγής των τελευταίων προϊόντων υπό την προϋπόθεση ότι τα χρησιμοποιηθέντα εμπορεύματα δε θα έχουν προκαλέσει απώλεια του χαρακτήρα της καταγωγής των τελευταίων προϊόντων από τις χώρες του συγκροτήματος Άνδεων από τις οποίες εξήχθησαν το πρώτον , εφ ' όσον τα εμπορεύματα που χρησιμοποιήθηκαν έχουν ενσωματωθεί στη χώρα αυτή .

3 . Στις περιπτώσεις που αναφέρονται στην παράγραφο 1 β ) , ένα μη καταγόμενο προϊόν δε μπορεί να ενσωματωθεί εάν έχει υποστεί μόνο την επεξεργασία ή μεταποίηση που καθορίζεται στο άρθρο 3 παράγραφος 2 του βασικού κανονισμού .

4 . Κατά παρέκκλιση των διατάξεων της παραγράφου 1 και υπό τον όρο ότι έχουν εκπληρωθεί όλες οι προϋποθέσεις οι αναφερόμενες στην παράγραφο αυτή , τα παραχθέντα εμπορεύματα δε θα συνεχίσουν να θεωρούνται καταγόμενα από την πρώτη χώρα εξαγωγής της ομάδος Andean , παρά μόνο εάν η αξία των επεξεργασθέντων ή μεταποιηθέντων εμπορευμάτων αντιπροσωπεύει το υψηλότερο ποσοστό της αξίας των εν λόγω παραχθέντων εμπορευμάτων . Εάν δε συμβαίνει αυτό , τα τελευταία προϊόντα θα θεωρούνται καταγόμενα από μία χώρα του συγκροτήματος των Άνδεων κάθε φορά που η αποκτηθείσα προστιθέμενη αξία αντιπροσωπεύει το ελάχιστο ποσοστό της αξίας τους .

Αρθρο 2

1 . Για την εφαρμογή των διατάξεων του άρθρου 1 εφαρμόζονται οι διατάξεις του άρθρου 4 του βασικού κανονισμού .

2 . Στο άρθρο 1 παράγραφο 1 εδάφιο β ) και 4 , όταν λέμε " προστιθεμένη αξία " εννοούμε την διαφορά μεταξύ της τιμής εργοστασίου ( ex-works price ) των παραχθέντων εμπορευμάτων , μείον τους εσωτερικούς φόρους που επεστράφησαν ή επιστρέφονται κατά την εξαγωγή από την ενδιαφερόμενη χώρα και της δασμολογητέας αξίας όλων των εισαχθέντων προϊόντων των οποίων έγινε η επεξεργασία ή μεταποίηση στη χώρα αυτή .

Αρθρο 3

1 . Για την εφαρμογή του άρθρου 1 , ο χαρακτήρας των καταγομένων εμπορευμάτων κατά την έννοια του άρθρου 1 του βασικού κανονισμού , θα αποδεικνύεται στην περίπτωση των εμπορευμάτων που παρήχθησαν σε μία χώρα της ομάδος Άνδεων και εξήχθησαν σε μιά άλλη χώρα της ομάδος αυτής , διά της προσκομίσεως ενός πιστοποιητικού καταγωγής τύπου Α , υπόδειγμα υπόδειγμα του οποίου δίνεται στο παράρτημα του βασικού κανονισμού . Το πιστοποιητικό καταγωγής θα εκδίδεται από τις κυβερνητικές αρχές της χώρας εξαγωγής οι οποίες είναι αρμόδιες για την έκδοση των πιστοποιητικών καταγωγής σύμφωνα με το βασικό κανονισμό .

2 . Για την εφαρμογή του άρθρου 1 , ο χαρακτήρας των καταγομένων προϊόντων αποδεικνύεται στην περίπτωση των προϊόντων που παρέμειναν απλώς σε μία χώρα της ομάδος Andean ή δεν υπέστησαν άλλη επεξεργασία εκτός από εκείνη που αναφέρεται στο άρθρο αυτό ( άρθρο 1 ) και τα οποία εξήχθησαν από τη χώρα αυτή σε μιά άλλη χώρα της ομάδος Άνδεων διά της προσκομίσεως του πιστοποιητικού που αναφέρεται στην παράγραφο 1 , το οποίο εκδίδεται όπως προβλέπεται στην παράγραφο αυτή βάσει των πιστοποιητικών τύπου Α τα οποία εκδόθηκαν προηγουμένως .

Αρθρο 4

Κατά παρέκκλιση των διατάξεων του άρθρου 6 του βασικού κανονισμού , τα προϊόντα τα οποία αναφέρονται στο άρθρο 1 θα ευεργετούνται κατά τη εισαγωγή τους στην Κοινότητα από τις προτιμησιακές δασμολογικές διατάξεις που μνημονεύονται στο άρθρο αυτό επί τη προσκομίσει ενός πιστοποιητικού καταγωγής τύπου Α το οποίο εκδίδεται βάσει των προηγουμένων εκδοθέντων πιστοποιητικών από τις αρχές της χώρας της ομάδος Άνδεων από την οποία εξάγονται τα προϊόντα στην Κοινότητα .

Αρθρο 5

Τα πιστοποιητικά που αναφέρονται στα άρθρα 3 και 4 πρέπει να περιέχουν :

- στο χώρο 4 " Για επίσημη χρήση " το όνομα της χώρας της ομάδος Andean από την οποία κατάγονται τα προϊόντα καθώς και μία από τις κατωτέρω φράσεις :

" CUMUL GROUPE ANDIN "

" CUMULATION ANDEAN GROYP "

- στο χώρο 12 " Δήλωση του εξαγωγέα " μια δήλωση ότι τα προϊόντα πληρούν τις προϋποθέσεις καταγωγής που απαιτούνται από το σύστημα των γενικευμένων προτιμήσεων προκειμένου να εξαχθούν στην Κοινότητα .

Αρθρο 6

1 . Οι διατάξεις των ανωτέρω άρθρων 1 έως 5 θα εφαρμόζονται μόνο εφ ' όσον οι κανόνες που διέπουν το εμπόριο στα πλαίσια του παρόντος κανονισμού , μεταξύ κάθε μιάς των χωρών που αναφέρθησαν προηγουμένως είναι ταυτόσημοι με τις διατάξεις που θεσπίζονται στο βασικό κανονισμό και στον παρόντα κανονισμό .

2 . Επιπροσθέτως κάθε χώρα της ομάδος Andean αναλαμβάνει της υποχρέωση έναντι της Επιτροπής των Ευρωπαϊκών Κοινοτήτων να ευθυγραμμιστεί διά μέσου της Junta del Acuerdo de Carta Gena , η οποία θα καλείται στο εξής ( Junta ) , με τους κανόνες τους σχετικούς με την προετοιμασία και την έκδοση των πιστοποιητικών καταγωγής τύπου Α και προς τους κανόνες διοικητικής συνεργασίας που περιέχονται στα άρθρα 7 και 8 κατωτέρω .

Αρθρο 7

1 . Ο εκ των υστέρων έλεγχος των πιστοποιητικών τύπου Α που αναφέρεται στο άρθρο 3 , θα πραγματοποιείται δειγματοληπτικώς , ( at random ) ή κάθε φορά που οι αρχές μιάς χώρας της ομάδος Andean , όπου τα προϊόντα παρέμειναν πριν από την επανεξαγωγή τους στην ίδια κατάσταση ή υπέστησαν την καθοριζομένη στο άρθρο 1 επεξεργασία ή μεταποίηση , έχουν μιά βάσιμη αμφιβολία ως προς την αυθεντικότητα του πιστοποιητικού ή την ακρίβεια των πληροφοριών όσον αφορά την πραγματική καταγωγή των εν λόγω εμπορευμάτων .

2 . Για την εφαρμογή των διατάξεων της παραγράφου 1 , οι αρχές που μνημονεύονται στην παράγραφο αυτή θα αποστέλουν το πιστοποιητικό καταγωγής τύπου Α στην Junta , αναφέροντας ενδεχομένως τους τυπικούς ή ουσιαστικούς λόγους οι οποίοι δικαιολογούν μία έρευνα . Οι αρχές αυτές θα παρέχουν όλες τις διαθέσιμες πληροφορίες που συνέλεξαν και οι οποίες εδημιούργησαν την εντύπωση ότι οι αναγραφόμενες επί του πιστοποιητικού ενδείξεις είναι ανακριβείς .

Αρθρο 8

1 . Ο εκ των υστέρων έλεγχος των πιστοποιητικών τύπου Α που αναφέρεται στο άρθρο 4 , θα πραγματοποιείται σύμφωνα με τις προϋποθέσεις που καθορίζονται στο άρθρο 12 του βασικού κανονισμού . Εν τούτοις , κατά παρέκκλιση των διατάξεων της παραγράφου 2 του άρθρου αυτού , οι αρμόδιες τελωνειακές αρχές της Κοινότητος θα επιστρέφουν το πιστοποιητικό καταγωγής τύπου Α στην Junta .

2 . Οι χώρες της ομάδος Andean θα γνωστοποιήσουν στην Επιτροπή τη διεύθυνση της Junta . Η Επιτροπή θα ανακοινώσει εν συνεχεία την πληροφορία αυτή στα Κράτη Μέλη .

Αρθρο 9

Η επεξηγηματική σημείωση που προσαρτάται στον παρόντα κανονισμό αποτελεί ένα κύριο τμήμα αυτού .

Αρθρο 10

Ο παρών κανονισμός ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .

Θα εφαρμοστεί από την 1η Ιανουαρίου 1980 .

Ο παρών κανονισμός είναι υποχρεωτικός ως προς όλα τα μέρη του και εφαρμόζεται άμεσα σε κάθε Κράτος Μέλος .

Εγινε στις Βρυξέλλες , στις 23 Δεκεμβρίου 1980 .

Για την Επιτροπή

Etienne DAVIGNON

Μέλος της Επιτροπής

ΠΑΡΑΡΤΗΜΑ

Επεξηγηματική Σημείωση στο άρθρο 1

Για την εφαρμογή του άρθρου 1 παράγραφος 1 εδάφιο β ) ο κανόνας ποσοστού θα τηρείται όσον αφορά την αποκτηθείσα προστιθεμένη αξία στις διατάξεις που περιέχονται στους πίνακες Α και Β που αναφέρονται στο άρθρο 3 του βασικού διακανονισμού . Οταν τα αποκτηθέντα προϊόντα καλύπτονται από τον πίνακα Α , ο κανόνας ποσοστού συνεπώς αποτελεί ένα πρόσθετο κριτήριο σε εκείνο της επιβαρύνσεως της δασμολογικής κλάσεως για κάθε μη καταγόμενο χρησιμοποιηθέν προϊόν .

( 1 ) ΕΕ αριθ . Ν 368 της 31.12.1980 , σ . 1 .